b'\n_START_ARTICLE_\nCroada noruega\n_START_SECTION_\nDe Noruega a Anglaterra (1107-1108)\n_START_PARAGRAPH_\nSigurd I i els seus homes van sortir de Noruega a la tardor de 1107 amb seixanta naus i prop de 5.000 homes. Aquella tardor van arribar a Anglaterra, on regnava Enric I. Sigurd i els seus homes hi romangueren fins passat l\'hivern, i a la primavera de 1108 continuaren cap a l\'oest.\n_START_SECTION_\nA la pen\xc3\xadnsula Ib\xc3\xa8rica (1108-1109)\n_START_PARAGRAPH_\nDespr\xc3\xa9s de diversos mesos arribaren a la ciutat de Santiago de Compostel\xc2\xb7la, on un senyor local va permetre\'ls de passar-hi l\'hivern. Aix\xc3\xb2 no obstant, quan arrib\xc3\xa0 l\'hivern va haver-hi manca d\'aliments, per aix\xc3\xb2 el senyor es neg\xc3\xa0 a vendre\'ls aliments i productes. Sigurd aleshores va reunir el seu ex\xc3\xa8rcit, atac\xc3\xa0 el castell i el saquejaren._NEWLINE_Durant el viatge, els noruecs van topar-se amb una flota de galeres v\xc3\xadkingues que estaven cercant vaixells per robar. Sigurd va fer via directe als pirates i n\'assaltaren els vaixells. Despr\xc3\xa9s d\'un curt per\xc3\xadode de lluita tots els pirates havien estat assassinats i Sigurd n\'adquir\xc3\xad els navilis._NEWLINE_M\xc3\xa9s endavant van arribar al castell musulm\xc3\xa0 a l\'\xc3\x80ndalus, a l\'actual ciutat portuguesa de Sintra. Hi prengueren el castell i mataren tots els homes, ja que s\'havien negat a ser batejats. Navegaren cap a Lisboa, una ciutat "mig cristiana mig infidel", que hom deia que es trobava a la frontera entre la zona cristiana i la zona musulmana d\'Ib\xc3\xa8ria. Hi guanyaren llur tercera batalla i aconseguiren grans tresors._NEWLINE_Llur quarta batalla la varen guanyar a la ciutat d\'Alkasse (possiblement una refer\xc3\xa8ncia a Al-Qasr).\n_START_SECTION_\nA Sic\xc3\xadlia (1109-1110)\n_START_PARAGRAPH_\nA la primavera de 1109 arribaren a Sic\xc3\xadlia, on foren rebuts pel comte Roger II que hi governava tot i tenir nom\xc3\xa9s 13 anys.\n_START_SECTION_\nA Palestina (1110)\n_START_PARAGRAPH_\nL\'estiu de 1110 van arribar finalment al port d\'Acre i es dirigiren a Jerusalem, on van reunir-se amb el governant croat Baldu\xc3\xad I, que l\'any anterior havia pres Tr\xc3\xadpoli i Beirut. Van rebre\'ls amb una bona benvinguda i Baldu\xc3\xad acompany\xc3\xa0 Sigurd fins al riu Jord\xc3\xa0, i aix\xc3\xad tornaren a Jerusalem.\n_START_SECTION_\nSid\xc3\xb3 (1110)\n_START_PARAGRAPH_\nM\xc3\xa9s endavant Sigurd torn\xc3\xa0 als seus vaixells a Acre, i quan el rei Baldu\xc3\xad I es va aixecar contra els pagans (musulmans) a la ciutat de Sid\xc3\xb3 (S\xc3\xadria), Sigurd i els seus homes l\'acompanyaren en el setge, on la ciutat fou presa el 4 de desembre.\n_START_SECTION_\nTornada a Noruega\n_START_PARAGRAPH_\nEl rei Sigurd I i llurs homes viatjaren per l\'interior del continent europeu fins a arribar a la costa sud de Noruega a trav\xc3\xa9s de la pen\xc3\xadnsula de Jutl\xc3\xa0ndia. El viatge de tornada comen\xc3\xa7\xc3\xa0 l\'any 1110 i cap a comen\xc3\xa7aments del 1113 arribaren a casa.'